khistorydata/jeongjo-sjw-relations huggingface dataset:
정조 23년
幼學李性中韓用儀具廉朴履浩朴命源柳訸徐騏輔尹鼎烈柳鼎養崔弘憲沈源祖邊重裕趙雲躋鄭福綏趙台銓李魯俊趙瑢鎭宋永載朴宗榦李恒九李在文李昌植柳叔麟徐建輔朴宗璜任始泰任焵徐有素金載成鄭東煥林弼鎭李黃載趙在星金啓淵金鳳淳柳五麟柳季麟李信源鄭東晏鄭龜容金魯淵宋啓洙李寅秀閔致人申景哲任百祐兪鼎煥沈公益沈憲祖鄭性愚沈榮祖沈承奎李民植李宗植兪載煥鄭耕愚沈能基李憲祖趙元植趙璜李魯進鄭喜聞洪集圭安光永金民秀洪勝圭洪穉圭李觀九金鏐金鎭岳沈能喆宋啓榮安光直兪南柱安光允申在植申在業金初淳徐鳳輔李熽趙鎭衡趙鎭溟趙鎭鼎朴宗儀金基有金基胥金在先趙鍾淳趙最淳吳致學沈宜敬李淵九李興沼申在宣趙樂永趙學殷金在寬金載儁張錫憲兪啓煥李箕一李發源朴時訥朴時養李魯瑞李魯巖徐象輔徐秉淳徐鴻輔朴昌浩朴氣浩朴來鼎朴來謙洪起燮徐祥輔徐馨輔徐相祿朴文浩申在邦金吉遠金喆遠黃銓安景濂李遇沅徐宜輔朴來昇申友善李漢宗徐昆修申匡烈李義成柳運象柳運弘金鏴金鐏洪元健洪昌學申在修沈能修沈能憲沈能實沈能稷沈能問金履實金一淳金可淳李寧載李源昌朴奎源李奎鉉趙璟鎭李遠培李彦九康麟祥許鏞丁若鎬趙璋鎭柳運承劉性民李基冕辛仁默白時亨朴文煥鄭光煥尹大龍權傛孫之亨李意秀禹門河洪梅燮李周學李亨柱鄭度采成載厚朴宗琦朴宗琬李鍾運尹厚烈李儒象申緯尹淳基朴宗履徐榮淳徐有英徐有祥李晩淵李時淵沈鈺安琇良趙濟萬邊鍾裕李一榮韓用弼鄭晩容李羽新呂龜永朴有壽李允翼林恒鎭南喆寬李大容李圭錫沈宜稷趙吉永李其淵李容穆李源順李儀逵魚用九魚用履金魯興金錫喜金道喜洪久榮金啓永尹行選尹行健金龜叙崔弘暹李寬溥金敬淵李寅溥金瀞金若喜任誨常李謙秀李俊秀李敎憲金炳常趙華材曺始振尹永喆任若常李星淵李儒晩李容愚尹心鉉權曗任九常嚴燾徐瀅輔李遠翼李承憲辛泳辛李允翼李春沼趙啓煥李昌沼吳龜常李晶烈權五仁韓景履李海晶等聯名疏曰伏以倫常者天地之大經也義理者百世之公案也有是人則有是倫有是國則有是義雖一息一瞬之頃無是則國綱頹矣人道滅矣是以我殿下以一部明義之書揭爲我東方陽秋使倫常也義理也建天地閱百世而不泯不墮蓋誅亂討賊以定君臣之分者卽是書中開卷第一義也凡今日含生之頂圓履方者孰不覽是書而竦心豎髮扼腕奮拳誓不與亂賊同生也哉噫嘻是書中爲巨魁元惡而至今假息於覆載之間者彼鄭妻是也臣等之未能得此賊而臠之磔之徒懷憤茹痛者于今二十有四載矣自島而畿自畿而城閪偃息自在與平民無異者已是載籍所無之變而罪名全宥之命又下於今日然則以若鄭妻之逆而爲無累之人耶鄭妻而如是則明義錄而爲無用之書耶明義錄而如是則其將國綱頹而人道滅耶噫天下寧有是也嗚呼鄭妻之罪尙忍言哉危逼之謀慘矣沮遏之計兇矣忍負先王之慈恩圖危先王之宗社爲諸賊之窩窟作大禍之根柢千妖萬惡萃于一身此誠千古所未有所未聞之極惡大憝也至今東土臣民雖婦孺輿儓語到永善之鈴聲則莫不骨靑而膽寒今殿下雖欲以私而掩公以恩而枉法豈可使東土臣民忍忘此讎賊而自歸於夷狄禽獸之域耶噫易狃者人心也易渝者習俗也時移歲去事陳跡遠憤冤不期忘而自忘懲討不期緩而漸緩則此今日之所可憂者正宜益明將湮之義理益扶將壞之倫常使明義錄之大經大法煥若日月未嘗暫晦而乃反釋亂魁之罪宥禍首之惡頒之文字播之臣庶則今日東土其將爲何許世界耶臣等固知殿下孝思所極觸時興感致有此非常之擧而第念此賊雖是先王之所鍾愛特其罪惡未著之前也及其凶謀逆節上通于天則於昭陟降之靈亦必深惡而痛絶之矣其在我殿下闡大義體先志之道豈可於區區私恩上置念也哉成命之下今已六七日矣滿廷臣僚瀝血苦爭而天聽愈邈一味靳持豈意我聖明乃有此萬萬過中之擧耶臣等雖是韋布亦皆四百年培養生成之物也目見王章之漸紊賊機之益肆忠憤弸中按住不得玆敢相率號籲仰暴愚忱伏乞聖明亟允廷臣之請以寢成命以洩輿憤千萬幸甚臣等無任云云省疏具悉爾等退修學業
정조 23년
己未三月初十日午時上御便殿左承旨入侍時左承旨鄭尙愚假注書李弘謙記注官金錫泰編修官洪樂游提學鄭民始一直提學徐龍輔二直提學李晩秀原任直提學鄭大容原任直閣南公轍金祖淳徐榮輔檢校直閣沈象奎檢校待敎李存秀以次進伏訖民始等曰聖體調攝若何膈候加減亦何如上曰今日比昨雖少減而膈間痞悶矣民始等曰日前伏承膈候添苦之敎而繼有藥院勿爲請對之命故臣等不敢承候矣今日伏聞自藥院煎入湯劑又伏聞自昨膈候越添下情萬萬焦灼寢睡水剌之節何如上曰再昨酬酢後水剌過時進御仍又失汗氣度旋又壅滯昨日則幾乎寒戰夜亦失睡今朝少勝而膈間則煩鬱外風則甚惡如是擁衾而臥猶不知熱矣民始等曰近日日候尙峭寒屢日離次連爲勞動之餘似兼有外感而然矣上曰外感則不至大段而膈間終未平順心安則似隨而降矣民始曰俄者登筵時與諸僚相議今日只承候不敢更提他說話矣伏願平心順氣以爲不日快臻勿藥焉上曰於明義錄少無關係之事如是爭執豈不苦乎民始曰此是明義錄中第一義理矣上曰到今傳敎還收有何益於本事而廷臣苦請還收乎民始曰傳敎還收之仰請其情亦慼矣上命書榻敎曰進御前胡正氣散一貼煎入又命書榻敎曰藥房提調持湯劑入侍賤臣承命出傳與藥房提調金文淳醫官康命吉柳光翼金孝儉白成一李敬培李周憲李惟鑑玄必采丁希泰偕入進伏文淳曰聖體調攝若何膈候加減亦何如上曰今日則少勝而膈氣甚苦矣文淳曰臣雖忝叨藥院而漠然不知今日始登筵伏聞膈氣昨日越添尙未差減下情不勝煎迫矣文淳曰王大妃殿調攝氣候何如上曰有微感日間雖差勝而猶未快解矣命書榻敎曰王大妃殿進御加味藿苓湯一貼煎入少頃文淳持湯劑進上進御文淳曰醫官待令診察何如上曰不必診察矣文淳曰臣等自今日直宿於藥院夕問安亦當爲之矣上曰勿爲問安提調退待於鑄字所可也命書榻敎曰進御加減正氣散一貼煎入又命書榻敎曰右承旨校役相妨與同副承旨許遞前望單子入之待下批牌招察任命退諸臣以次退出
정조 23년
行都承旨李晩秀內閣直行左承旨李書九坐右承旨金祖淳坐直左副承旨鄭尙愚坐直右副承旨未差同副承旨朴基正坐注書柳台佐在外金啓溫仕假注書李弘謙仕直事變假注書任百禧仕
정조 23년
藥房提調金文淳行左承旨李書九啓曰伏未審夜間聖體調攝若何寢睡水剌之節何如昨日湯劑進御之後膈候諸節益有差勝之效乎臣等率諸御醫趁早入診詳察聖候議定繼進當否爲宜臣等不任達宵憂慮敢來問安竝此仰稟答曰知道
정조 23년
鄭尙愚啓曰大司憲李城輔執義高宅謙在外掌令玄重祚鄭澣持平李東宇南惠寬疏批未下監察茶時之意敢啓傳曰知道
정조 23년
朴基正啓曰卽者左議政李秉模又使錄事來言連伏承勿胥命之敎而惶隘轉甚容措無地仍爲胥命惟冀鈇鉞之遄加云仍納命召何以爲之敢稟傳曰勿待命事遣史官傳諭仍傳命召
정조 23년
己未三月十一日午時上御便殿藥房入診入侍時藥房都提調李秉模提調金文淳副提調李晩秀右承旨金祖淳假注書李弘謙記注官金錫泰編修官洪樂游一提學鄭民始一直提學徐龍輔原任直提學鄭大容原任直閣南公轍徐榮輔檢校直閣沈象奎檢校待敎李存秀醫官康命吉柳光翼金孝儉白成一李敬培李周憲李惟鑑玄必采丁希泰以次進伏訖秉模等曰夜間聖體調攝若何膈候諸節亦何如上曰膈間煩鬱之氣尙苦兼有外氣夜來諸節亦無減勢矣秉模等曰向日郊館動駕時連有風寒屢日離次勞動旣多而日前賓對至於日昃水剌進御亦致失時連爲失攝而致此玉候之未寧臣等不勝焦悶矣上曰動駕時觸冒豈至大段而次對日酬應自致膈氣之添加每有一番事端輒如此誠可悶也秉模等曰臣等自今日直宿於本院議定湯劑時時入診乎上曰湯劑則當進之劑議定煎入而藥院直宿事係張大置之好矣秉模等曰王大妃殿氣候何如上曰有微感候矣命書榻敎曰王大妃殿進御和解飮五貼製入秉模等曰惠慶宮氣候何如上曰一樣矣上曰前右相敍用間以調攝中故未卽有命矣仍命書傳敎曰前右議政沈煥之敍用上曰金奉朝蔡判府兩家致祭祭文有親撰之命而姑未撰出似難趁期撰送可歎秉模等曰如此閑漫酬應何必軫念於靜攝時乎命退諸臣以次退出
정조 23년
行都承旨李晩秀內閣直行左承旨李書九坐直右承旨金祖淳內閣直左副承旨鄭尙愚坐直右副承旨柳相祚在外同副承旨朴基正坐注書柳台佐呈辭在外金啓溫仕假注書李弘謙仕直事變假注書任百禧仕
정조 23년
王大妃殿惠慶宮中宮殿政院玉堂口傳問安答曰知道
정조 23년
藥房都提調李秉模提調金文淳副提調李晩秀啓曰伏未審夜間聖體調攝若何寢睡水剌之節何如膈候諸節亦何如臣等率諸御醫趁早入診詳察聖候議定當進之湯劑爲宜臣等不任達宵憂慮敢此問安竝爲仰稟答曰知道
정조 23년
鄭尙愚以都摠府言啓曰今日入直內三廳武兼禁軍及軍兵等中日習射請出標信傳曰知道
정조 23년
傳于李晩秀曰藥房入侍夕問安勿爲之
정조 23년
朴基正啓曰吏曹郞廳來言前右議政沈煥之敍用事命下矣置處政事當爲之而判書李時秀牌招啓辭未下不得循例取稟云何以爲之敢稟傳曰當日爲之
정조 23년
朴基正以吏批言啓前右議政沈煥之敍用事命下矣當爲置處而本曹時無相當窠依例送西之意敢啓傳曰知道
정조 23년
有政吏批判書李時秀疏批未下參判徐龍輔內閣進參議李翊模進行左承旨李書九進啓曰判書李時秀疏批未下參判徐龍輔內閣進小臣獨政未安何以爲之敢稟傳曰只出緊任以柳相祚爲承旨申獻朝爲大司諫申思運爲工曹判書內醫都提調李秉模提調金文淳以上仍任事承傳以曺允遂爲司諫吳大坤爲自如察訪
정조 23년
鄭尙愚以兵批言啓曰前右議政沈煥之敍用送西事命下矣判中樞有闕之代依例下批之意敢啓傳曰知道
정조 23년
兵批行判書金文淳進參判金熙朝病參議朴奎淳入直參知李址永病左副承旨鄭尙愚進判中樞府事單沈煥之
정조 23년
以會寧府使望筒傳于李書九曰旣是微眚數遞可悶狀罷分揀此後官事若或一毫規避當別般嚴處以此回諭
정조 23년
以李儒慶囚單子傳于鄭尙愚曰姑放過大臣襄禮後捧供
정조 23년
生員朴周源徐鼎輔尹致恭閔致昇進士安光宇尹義植生員南周獻進士任履周生員宋啓馨進士沈應奎生員趙晉和進士徐稷修生員李儒冕進士朴宗薰生員李羲斗進士李星源生員趙鍾永進士李經九生員趙民和進士徐殷輔生員韓象履進士鄭時綏生員李羲贊進士柳諫生員林昌鎭進士金敎根生員安棨進士朴昌壽生員趙庭和進士申在明生員徐有鎭進士安光集生員林星鎭進士金國鉉生員徐冕輔進士金鎭生員李惟命進士柳諶生員沈榮鎭進士閔致孝生員朴聲漢進士李光軾生員沈常鎭進士尹景儀生員張志憲進士李殷儒生員蔡顯國進士洪善容生員李壽薰進士權應錫生員李㷞進士柳輨生員韓性謙進士洪頤萬生員沈性浩進士李元燮生員申用淵進士蔡弘臣生員南宮愿進士徐檍生員權漢玉進士李明鎬生員金炳翼進士沈能岳生員徐有望進士趙琮鎭生員兪益柱進士洪益聞生員洪樂文進士鄭奎采生員李如愚進士洪履黿生員孫秉魯進士李顯周生員鄭錫猷進士洪仁榮生員尹浚進士林基漢生員申慶會進士趙奎采生員柳溵進士慶山斗生員任壽益進士柳元文生員車載璜進士吳霑生員尹仁植進士沈鍈生員李澤遠進士安洙生員李晩休進士姜守睦生員南鍾岳進士南鼎寬生員柳之翊進士趙亨基生員李允中進士柳華喆生員金達聲進士林稷臣生員金用默進士李運英生員金周默進士權中敏生員宋文晦進士崔漢翼生員李潮進士李世述生員宋榮進士洪聖肇生員金冕鎭進士鄭夏容生員趙漢逵進士韓錫朝生員柳煥謙進士申光軾生員崔準東進士趙鉐生員兪鉉復進士趙相羽生員高克明進士趙彦一生員沈翼賢進士朴盈源生員李鎭進士林翰儒生員李進士李英源生員蔡義重進士金匡炅生員成烈進士崔楨勳生員朴道敏進士李述明生員韓師獻進士吳彦載生員李是銑進士申惠淵生員李敎明進士金煥奎生員李興慶進士李義實生員趙經鎭進士李志淵生員柳光鎭進士鄭夏榮生員李得祚進士李麒峻生員尹行澈進士沈徽永生員鄭國輝進士尹之敬生員李台升進士安周彬生員洪樂玄進士李東師生員金處明進士柳石鳴生員李顯相進士睦允中生員李基善進士李河運生員許明進士金熙臣生員沈湜進士尹𥤌生員朴長殷進士朴呂壽生員趙奎采進士沈英錫生員金愚淳進士趙琦采生員金泰鍾幼學韓用儀具廉朴履浩尹鼎烈徐建輔鄭福綏柳鼎養崔弘憲宋永載趙瑢鎬李魯俊李性中沈源祖邊重裕朴宗琦朴命源柳訸李恒九徐猉輔趙雲躋李昌植李黃載趙台銓柳叔麟康麟祥許鏞丁若鎬李基冕辛仁默劉性敏白時亨朴文煥柳運承李彦九鄭光勳尹大龍孫之亨李意秀禹門河洪梅燮權傛李周學鄭度采李亨柱王太鄭東煥金載成柳五麟徐有素柳季麟趙應鉉任焵李集運任泰始張鐮金益耟申澓朴宗璜李遇沆李漢宗金鏴李昇徽徐宜輔朴來升李奎鉉趙璟鎭李遠培趙璋鎭李洛九鄭時容李寅秀閔致人李寧載李基憲尹逈東李遇泌具永魯徐象輔李度天李義淳朴昌浩李墷李時憲朴來鼎尹大東徐秉淳李義濬尹善基洪起燮申在邦金吉遠尹慶烈朴來謙李度坤尹致升朴氣浩李義大李徐鴻輔金喆遠黃銓安景濂李義悅徐祥輔徐瀅輔朴宗琬朴奎源成載厚朴宗榦洪淵默朴宗履權燁李鍾運尹厚烈李儒象李壧李義寀徐馨輔朴文浩李儒晩申緯李儒駿尹淳基朴鐘岳尹謙基朴宗勉尹永喆任若常朴有壽金李羽新李時淵鄭晩容李晩淵沈鈺安琇良李大容姜毅鎭韓用弼金載儁張錫憲兪啓煥李箕一李發源朴時訥李魯端沈能秀金履實金銶洪世榮尹孝烈金可淳朴時養任爚魚用九趙喆永尹致慶李魯巖沈能憲金履平沈僐具景魯金銘洪俊榮尹敬烈魚用履尹致人宋在亨趙台獻鄭九容沈能實金履秀洪必榮沈佶李孝明李永觀金人秀金箕殷鄭喜愚李魯榮崔命龜韓相殷吳淵常趙在昉李基業趙達永李義命徐相祿黃在庭趙在朝韓兢履金伯淳黃基南鄭晩傛韓元履徐有冕鄭在瑗洪秉五李遠猷李一榮申友善趙濟萬邊鍾裕李源昌任壽稷申洪牧南喆寬李允翼徐昆修兪鼎煥沈公益李民植沈憲祖兪載煥李宗植沈榮祖李憲祖沈承奎趙元植李魯進鄭喜聞沈能基趙鐄洪集圭安光永金民秀洪勝圭李觀九金鏐金鎭岳洪穉圭沈能喆宋啓榮安光直兪南柱申在植金初淳徐鳳輔安光潤李熽趙鎭衡申在業朴宗儀金基有吳致學趙鎭溟金在先趙鍾淳金基胥沈宜敬李淵九李興詔趙鎭鼎申在脩趙樂永金在寬南履錫李源達趙最淳金在安嚴燾兪殷煥沈鐻趙學殷南駿應申在方李英雲李憲琦李成九徐京輔李鍾仁兪理煥李英顯洪秉一申溶趙益源尹鳳烈兪漢石李在文沈能稷金一淳尹致濩具澈魯趙台夔權五應任希夔鄭東晏黃基肅李信源具賡任百祐金鳳淳李周顯權中履金啓淵李昇熙趙在星林弼鎭李星秀鄭應鉉具㢍安光翼李泰榮閔致文具學魯金魯淵金鑰宋啓洙權中泰李漢榮李俊秀李審榘朴宗儀申景哲申匡烈李義成柳運象金鐏洪元健洪昌學申在修柳運弘沈能問李冕秀李執張堯汲吳致逸安光近李鍾晳吳相夏權度應李鍾玉申錫九金持愼李勉初朴貞源李敎憲李鼎沼金周淵李鍾璞吳敏常洪南圭李鍾翼具陽元鄭應琦金命愚具廱洪澤淵任泰巖等聯名疏曰伏以世降俗渝聖遠言湮春秋之不講久矣何幸我殿下慨世道之日下懼大義之或泯重刊一編春王之書頒之中外使黌舍肄業之士講而習之天經民彝之正法大義誅亂討賊之微辭奧旨庶幾煥然復明於斯世而我聖上明天理淑人志之盛德至意可以永垂於天下萬世矣噫我東一部春秋卽明義錄是已今此講明春秋之書乃所以講明明義錄之書也發揮春秋之旨亦所以發揮明義錄之旨也明義錄何爲而作也曰討亂賊也爲亂賊首者誰也曰一則鄭妻二則鄭妻蓋鄭妻卽窮千古所未有之劇逆大憝也處王朝屬籍之親負先王止慈之恩危逼聖躬沮遏大策始而爲魯禧之奧援中而爲麟謙之窩主流而又爲宇偉諸賊之根柢苟非我慈聖先事炳幾逆折奸萌則國家之保有今日未可知也然則鄭妻非特殿下之罪人也卽慈聖之罪人也先大王之罪人也宗社之罪人也此其所以爲賊魁禍本而載之明義錄之首者也嗚呼是豈可彷彿擬議宥釋之典而殿下乃爲此千萬非常之過擧震之以雷霆臨之以千勻摧折廷臣歷日相持不少留難何也伊日所下傳敎十行絲綸縷縷反復乎所以全宥之由而一則入此闕逢此日以寓體先志之意也一則入置京第已久罪名有無無甚關係也一則世龍妻證援也臣等雖甚愚迷請就此三者陳其不然之故焉親臨舊闕適値此時羹墻之慕觸物興感有以仰大聖人無窮之孝思而追想向時賊勢鴟張宗國綴旒則雖以我殿下至仁大度寧不凜然驚惕於齋宵肅穆之中而思所以奠安我先大王億萬年宗社乎且念先王之鍾愛私恩也爲宗社而行討者公義也公以廢私義以斷恩明正典刑扶植倫綱卽所以體我先大王之志而亦大有光於繼述之聖孝矣此賊之始焉島配中焉移之近畿終至於入置京第殿下之過擧於是乎極矣今乃因前過擧又爲過擧曰前旣如是今何關係云爾則古今天下寧有是哉此今日大小臣工所以沬血奔遑如不欲生不得請則不能已者也世龍妻之罪罪在其母鄭妻之罪罪在其身輕重之不侔不待多辨而必欲援古爲例則殿下何不引周之管蔡唐之太平罪法相準者顧乃强引不當引之證欲遂不當行之過擧乎且伏念殿下之意必以爲禍亂今無可憂則宥之無害也而此則尤有所不然者夫禍患之作未必在於其身在於懲討不嚴義理不明則亂臣賊子無所知懼闖然接跡而起也是故有其罪則不可以不誅其身誅其身者所以嚴其討嚴其討者所以明其義以爲法於天下萬世此春秋之所以作也噫以我殿下講明春秋發揮春秋之意亦何不念及於此耶日前伏見三司諸臣批旨有曰出置罪名之全釋何關於明義錄爲敎臣等益不勝滋惑之甚鄭妻之有罪名以其爲明義錄之罪人也鄭妻而無罪名則明義錄其將何地可讀乎嗚呼我東無明義錄則春秋之旨亦將隨而不明春秋之旨不明則將見人不得爲人國不得爲國擧一世而歸之夷狄禽獸之域而後已思之及此心骨俱顫今日北面於殿下者豈忍一日共戴晷刻緩聲而擧朝逬退顒俟多日群情愈鬱輿憤益激若此而將何時復見義理之明倫綱之正耶凡今上自朝廷下至輿儓相率誓心不蒙允兪則不敢復以人類自處矣殿下雖欲强拂之其可得乎臣等久沐作育之化所誦習者春秋也所常目者明義錄也目見賊魁宥釋禍亂將萌大義蔑裂彝倫晦塞不容一向泯默玆敢疾聲齊籲於聖明之下伏乞亟加三思遄降明命日前所下傳敎特賜反汗竝允三司之請使八域臣民咸仰日月之更焉臣等無任云云答曰省疏具悉爾等退修學業
정조 23년
己未三月十二日辰時上御便殿藥房入診入侍時藥房都提調李秉模提調金文淳副提調李晩秀右承旨金祖淳假注書李弘謙記注官金景煥編修官洪樂游一提學鄭民始一直提學徐龍輔原任直提學鄭大容原任直閣南公轍徐榮輔檢校直閣沈象奎檢校待敎李存秀醫官康命吉柳光翼金孝儉白成一李敬培李周憲李惟鑑玄必采丁希泰以次進伏訖秉模等曰夜間聖體調攝若何膈候諸節亦何如上曰膈候尙無顯減矣仍敎命吉等曰湯劑何以則爲宜乎命吉等曰養胃湯本方中貝母藿香蒼朮甘草加減入之而去人蔘煎進似好矣上命書榻敎曰進御人蔘養胃湯本方中去人蔘加貝母一錢藿香加五分蒼朮減五分甘草減二分一貼煎入上敎命吉等曰爾等退出閤外卽爲煎入可也命吉等承命退出秉模等曰王大妃殿調攝氣候何如上曰姑未快復矣秉模等曰惠慶宮氣候何如上曰一樣矣命吉等持湯劑以進上進御命退諸臣以次退出
정조 23년
己未三月十二日未時上御便殿藥房入診入侍時藥房都提調李秉模提調金文淳副提調李晩秀假注書李弘謙記注官金景煥編修官洪樂游一提學鄭民始一直提學徐龍輔原任直提學鄭大容原任直閣南公轍徐榮輔檢校直閣沈象奎檢校待敎李存秀醫官康命吉柳光翼金孝儉白成一李敬培李周憲李惟鑑玄必采丁希泰以次進伏訖秉模等曰午間聖體調攝若何膈候諸節亦何如上曰與朝前一樣矣仍敎命吉等曰湯劑依前方一貼更爲進御何如命吉等曰前方中加縮砂更爲煎進恐好矣上曰唯命醫官等先退上曰左承旨入侍賤臣承命出傳行左承旨李書九進伏上敎書九曰兩南竹筍姑勿封進之意果已發關而措辭何以爲之乎書九曰依甲寅下敎月令薦新以烏竹筍代封朔膳進上姑勿封進而更待下敎始爲如例封進之意措辭分付而只發關於湖南惟嶺南則未承下敎故姑未一體知委矣上曰嶺南亦依此發關好矣又敎曰諸道分留案中各邑還穀加分數爻使之懸錄耶若使逐邑懸錄則非但文簿詳明庶或爲列邑警惕之道矣書九曰分留案規例本自如此加分數爻逐邑懸錄今不必更爲知委矣上曰嶺南右道上番軍虞候代點事大臣今當出擧條不待啓下卽爲行會可也秉模曰卽見慶尙監司申耆狀啓謄報則以爲右兵營所管來五六月兩朔御營廳上番軍五哨兵使安橚依定式金山郡都會照點次當爲發行而本道當此歉荒列邑廚傳之弊不可不念依已例限畢運以該營虞候替行事請令廟堂稟旨分付矣歉歲廚傳貽弊不少虞候替行亦多已例依狀請施行之意卽爲分付何如上曰依爲之出擧條命退諸臣以次退出
정조 23년
己未三月十二日酉時上御便殿右承旨入侍時右承旨金祖淳假注書李弘謙記注官承膺祚編修官洪樂游以次進伏訖上曰進御養胃湯前方中加縮砂一錢一貼更爲煎入出榻敎命退承史以次退出
정조 23년
行都承旨李晩秀內閣直左承旨金祖淳緣故出右承旨宋銓未肅拜左副承旨金啓洛未肅拜右副承旨鄭尙愚坐直同副承旨朴基正坐直注書柳台佐呈辭在外金啓溫仕假注書李弘謙仕直事變假注書任百禧仕
정조 23년
藥房都提調李秉模提調金文淳副提調李晩秀啓曰伏未審夜間聖體調攝若何寢睡水剌之節何如膈候諸節亦何如昨日湯劑連爲進御之後益有差勝之效乎臣等率諸御醫趁早入診詳察聖候議定繼進當否爲宜臣等不任達宵憂慮敢來問安竝此仰稟答曰知道
정조 23년
鄭尙愚啓曰同副承旨朴基正今日不爲仕進卽爲牌招何如傳曰允
정조 23년
鄭尙愚啓曰新除授右副承旨柳相祚時在慶尙道安東地斯速乘馹上來事下諭何如傳曰許遞前望單子入之
정조 23년
傳于鄭尙愚曰藥房提調入侍
정조 23년
傳于金祖淳曰左承旨入侍
정조 23년
鄭尙愚啓曰明日宗廟景慕宮望祭傳香禮房承旨當爲齋宿行左承旨李書九卽爲牌招入直何如傳曰許遞左副爲禮房
정조 23년
承旨前望單子入之宋銓金啓洛落點
정조 23년
以黃海監司曺允大狀啓薦新生石首魚限內不得封進惶恐待罪事傳于鄭尙愚曰勿待罪事回諭
정조 23년
己未三月十三日辰時上御便殿藥房入診入侍時藥房都提調李秉模提調金文淳副提調李晩秀右承旨金祖淳假注書李弘謙記注官承膺祚編修官洪樂游一提學鄭民始一直提學徐龍輔原任直提學鄭大容原任直閣南公轍徐榮輔檢校直閣沈象奎檢校待敎李存秀醫官康命吉柳光翼金孝儉白成一李敬培李周憲李惟鑑玄必采丁希泰以次進伏訖秉模等曰夜間聖體調攝若何膈候諸節何如上曰諸節比昨益勝而夜來房內甚壅鬱政爲難堪以過矣秉模等曰仰瞻天顔玉色復常今已巾櫛臣等不勝慶忭之忱而第伏念諸節雖已差勝尙在湯劑進御之中在聖人保墻之道益加調攝之方是臣區區之望也上曰今已向差不須爲慮矣春展謁始擬今望日爲之而今則似難趁此日爲之如是遲滯之際悚悶則極矣秉模等曰春氣尙峭靜攝餘勞動實爲仰悶退行於念後晦前似好矣上曰春初展拜尙至今未遑此心耿慕雖在將攝中而自不能一時少弛矣上命命吉等進前敎曰今日則湯劑何以爲之耶命吉曰痰候尙未夬滌前方中以細辛木通加入煎進恐好矣上曰唯仍命書榻敎曰進御養胃湯前方中加細辛木通各一錢一貼煎入文淳曰一貼今方煎入而午後更爲煎進一貼乎上曰一貼先爲煎入而一貼則當觀勢下敎矣仍敎秉模等曰予有愼節雖盛夏必發汗而後差可雖以湯劑言之服太溫之劑或太涼之屬然後取效輒易若不溫不涼平順之劑難責着效而至於外感則此劑亦足見效故第試用之耳晩秀曰自今日勿爲問安事命下而本院間一日問安亦有例矣臣等依例來會而醫官亦令來待乎上曰唯仍敎曰問安雖是格例間事而所關甚重邇來二十餘年日次問安之外別無藥院問安之事故或於如此時不無眩於擧行之患矣大抵藥院連日問安後政院玉堂次第問安而政院玉堂連日爲之然後始有朝廷問安若擧動時則還宮問安外又有經宿問安向者移次慶熙宮時朝廷亦以動駕後經宿例來會問安而政院則以時御所例不爲之錄事請坐之後承宣不卽出來至有大臣請推該房之事政院則因近例不爲問安無或怪矣而朝廷旣會大臣出座而請來則其在敬大臣之道無論事之當否卽當進去而只爲往復不卽進去者事體所在豈可成說乎秉模曰前例有無姑捨屢日移次殿宇疎冷臣等耿耿之忱不能自已卽伸候儀在所當然雖曰無其例禮出於情豈可據例而已之乎上曰卿言果是矣以居家之道言之自有晨省之節移以事君固當盡其禮而已命吉持湯劑以進上進御仍命退諸臣以次退出
정조 23년
己未三月十三日未時上御便殿藥房入診入侍時藥房都提調李秉模提調金文淳副提調李晩秀假注書李弘謙記注官承膺祚編修官洪樂游一提學鄭民始一直提學徐龍輔原任直提學鄭大容原任直閣南公轍徐榮輔檢校直閣沈象奎檢校待敎李存秀醫官康命吉柳光翼金孝儉白成一李敬培李周憲李惟鑑玄必采丁希泰以次進伏訖秉模等曰午間聖體若何上曰諸節益勝而但發汗無常是可悶也秉模曰感候尙未快解故然矣朝前進御湯劑更爲煎入乎上命書榻敎曰進御加減養胃湯依前方一貼更爲煎入上曰左副承旨入侍出榻敎賤臣承命出傳左副承旨鄭尙愚進伏上敎曰義烈祠忠烈祠致祭祭文以褒忠祠祭文仍用獻官則以宣川府使柳師模塡差行事後仍詣忠烈祠行事襄毅公祠版在龍岡地而致祭日字促迫似難及期以念後更爲推擇之意分付該曹也祭文則已爲親製下而該曹令藝文館製進之意草記事之不審莫此爲甚矣獻官以成川府使李述源定送而道臣以送勅事方在灣府行會若或遲緩則必有未及之患以撥馬星火下諭于道臣及該倅可也命先退命晩秀書傳敎曰今則差勝藥房夕問安勿爲之明日朝問安亦勿爲之命退諸臣以次退出
정조 23년
行都承旨李晩秀坐行左承旨金熙朝坐右承旨宋銓坐直左副承旨鄭尙愚坐右副承旨兪漢寧坐直同副承旨朴基正坐注書柳台佐呈辭在外金啓溫仕假注書李弘謙仕直事變假注書任百禧仕
정조 23년
兪漢寧啓曰大司憲李城輔執義高宅謙在外掌令玄重祚鄭澣持平李東宇南惠寬疏批未下監察茶時之意敢啓傳曰知道
정조 23년
宋銓啓曰御營廳將官來言今日本廳軍兵日次私習云矣敢啓傳曰知道
정조 23년
傳于鄭尙愚曰禮房承旨馳詣宗廟景慕宮奉審摘奸以來
정조 23년
承旨前望單子入之金熙朝兪漢寧落點
정조 23년
兪漢寧啓曰贈右議政金景瑞祠版致祭事命下後祭文則御製書下已多日而禮曹單子中請令藝文館撰進已涉不察推擇日字亦甚急迫無以及期當該禮曹堂上推考致祭日字以今月念後推擇下送之意分付何如傳曰允
정조 23년
別兼春秋洪樂游書啓臣敬奉聖敎馳往先蠶壇享所看審行事則監察及諸執事就位行禮時執禮則唱四拜笏記而諸執事纔行再拜引儀遽唱平身行禮只再拜而止矣祀典中拜禮自有定制何等重大而當該引儀之誤唱極可駭然雖以諸執事言之只應唱聲再拜卽止者亦涉不審而至若臺監則旣不能先事檢飭亦不免混同行禮致此失措事甚悚然故敢啓傳于鄭尙愚曰臺監拿問嚴勘當該諸執事亦爲拿處引儀爲先令該曹嚴繩草記享所凡事若有失儀獻官例皆草記而何敢掩置乎藉或不知不知亦罪當該獻官等爲先從重推考
정조 23년
兵曹口傳政事副護軍金祖淳
정조 23년
以忠淸監司李泰永狀啓丹陽嘉善黃啓愼林川良人金重郁瑞山前五衛將金宗喆等出義自備方痛死亡之無依無告者多數收恤出物數爻開錄事傳于宋銓曰出義捐財能爲濟活收瘞之擧比之關西沁都先爲論賞之類不啻倍蓰其中丹陽嘉善黃啓愼之百餘名救恤數百包穀物宜有拔例施賞瓜近邊將令該曹口傳作窠擬入林川閑良金重郁空闕堂上窠衛將亦爲擬入端山前五衛將金宗喆復職調用以爲重信朝令之道事回諭
정조 23년
兵曹口傳政事以金宗喆爲忠壯將金重郁爲慶熙將黃啓愼爲臨淄僉使
정조 23년
傳于宋銓曰關西湖西則出義氣濟活人皆爲狀聞已有施賞而海西以最甚處爲最後朝令不爲知委而然乎道內無一出義氣之人而然乎不飭固駭不勸亦罪當該道臣推考其委折首實報來後草記仍令廟堂分付
정조 23년
以權琇朴瑞源囚單子傳于兪漢寧曰該堂備員間保放
정조 23년
兪漢寧以刑曹言啓曰因先蠶壇摘奸史官洪樂游書啓壇享行禮時諸執事纔行再拜引儀遽唱平身只再拜而止事傳曰臺監拿問嚴勘當該諸執事亦爲拿處引儀爲先令該曹嚴繩草記享所凡事若有失儀獻官例皆草記而何敢掩置乎藉或不知不知亦罪當該獻官等爲先從重推考事命下矣當該引儀李義勝係是兼引儀移送義禁府處之何如傳曰該曹云者吏曹之謂也分付吏曹嚴勘草記可也
정조 23년
兪漢寧啓曰摘奸史官姓名不爲書出事例則然而卽者刑曹草記史官姓名無難書入臣之矇然捧入不勝惶恐而當該堂上不可無警從重推考何如傳曰允
정조 23년
兪漢寧以刑曹言啓曰頃因行右承旨李勉兢所啓各道編配罪人之遭故給暇者竝卽登聞事批旨內依爲之分付刑曹如以輕罪放於畿邑而仍於諸道者有之則使之列錄書入可也事命下矣謹依傳敎卽爲關問諸道矣今始報來故列錄書入之意敢啓傳曰知道書入者竝放其中以典僕詬辱館官者何可竝爲書入乎卿則推考更考年限限則旣滿一體放送可也
정조 23년
兪漢寧以義禁府言啓曰先蠶祭典祀官崔雲翰大祝尹益烈祝史尹光心齋郞李是釬協律郞李昌杰等拿處監察許栮拿問嚴勘事傳旨啓下矣尹益烈尹光心李是釬李昌杰許栮等今方待命拿囚崔雲翰差祭方在享所云待將事後拿囚之意敢啓傳曰行公諸堂入於臺疏與有實病堂上許遞前望單子入之待下批待開門牌招開坐與保放諸囚卽爲捧供俾無滯囚之弊可也
정조 23년
禁府堂上前望單子入之判義禁洪良浩知義禁權同義禁李勉兢落點
정조 23년
兪漢寧啓曰寧越府使李敬五縣道疏今方到院而紙樣稍短誤字甚多所當還下送而係是農政邑瘼故原疏雖不得不捧入該府使李敬五不可無警推考何如傳曰所陳多質實何論些少格例勿推可也
정조 23년
己未三月十四日辰時上御便殿藥房入診入侍時藥房都提調李秉模提調金文淳副提調李晩秀假注書李弘謙記注官承膺祚編修官洪樂游一提學鄭民始一直提學徐龍輔原任直提學鄭大容原任直閣南公轍徐榮輔檢校直閣沈象奎檢校待敎李存秀醫官康命吉柳光翼金孝儉白成一李敬培李周憲李惟鑑玄必采丁希泰以次進伏訖秉模等曰夜間聖體調攝若何寢睡水剌之節何如上曰今日則諸節夬復而但汗氣種種發出故或有搔癢之症有如汗疹樣矣秉模等曰王大殿調攝氣候何如上曰向日湯劑後感候尙未快復矣秉模等曰惠慶宮氣候何如上曰一樣矣敎命吉等曰今日則湯劑何以爲之耶命吉等曰感候已臻夬復而痰候尙爾前方中加陳皮而木通代加白荳䒘前進似好矣上曰諸節已差減湯劑自今日停止何如命吉等曰雖停止恐無妨矣上命書榻敎曰進御加減養胃湯自今日停止又命書榻敎曰明日內閣政院玉堂問安勿爲之又命書榻敎曰左承旨左副承旨許遞前望單子入之待下批牌招察任上曰今日則卿等早爲退去休息好矣命退諸臣以次退出
정조 23년
己未三月十四日午時上御便殿都承旨入侍時行都承旨李晩秀假注書李弘謙記注官承膺祚編修官洪樂游以次進伏訖上曰北伯何時下去云乎晩秀曰姑未知何間辭朝云矣上曰今日卿等早退休息也仍命退承史以次退出
정조 23년
行都承旨李晩秀坐行左承旨金熙朝坐直右承旨未差左副承旨鄭尙愚坐右副承旨兪漢寧坐直同副承旨朴基正坐注書柳台佐呈辭在外金啓溫仕假注書李弘謙仕直事變假注書任百禧仕
정조 23년
藥房都提調李秉模提調金文淳副提調李晩秀啓曰伏未審夜間聖體調攝若何寢睡水剌之節何如膈候諸節差勝後益臻康復之慶乎臣等率諸御醫趁早入診詳察聖候議定湯劑進御當否爲宜臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 23년
兪漢寧以都摠府言啓曰今日入直內三廳武兼禁軍及軍兵等中日習射請出標信傳曰知道
정조 23년
兪漢寧啓曰扈衛大將出代間訓局都提調姑爲兼察事命下矣兼察大將所當命招而大將李秉模方在胥命中何以爲之敢稟傳曰前大將今旣敍用與兼帶諸司仍任入城間訓局都提擧兼察之意別將發牌聽敎可也
정조 23년
兵曹扈衛大將沈煥之仍任事承傳
정조 23년
傳于金熙朝曰左承旨入侍
정조 23년
傳于鄭尙愚曰道伯春巡時奉審或多近侍替行之例貞陵思陵光陵溫陵泰陵康陵順康園懿陵則楊牧旣是閣臣使之奉審狀聞英陵寧陵章陵則當遣承旨奉審恭陵順陵永陵亦當如之顯隆園則依獻陵春秋奉審例此後留守奉審狀聞而華城旣設筦庫不煩有司付之留守擧行實合事面以此下諭道臣守臣長陵則將臣奉命往來屬耳而陵上丁字閣碑閣祭器等奉審亦於來頭節享時承旨爲獻官一體奉審啓聞
정조 23년
兪漢寧啓曰同義禁李勉兢時無職名令該曹口傳付軍職何如傳曰允
정조 23년
兵曹口傳政事護軍李勉兢
정조 23년
以統制使任嵂巨濟民家六十五戶被燒事狀啓傳于李晩秀曰此時民戶被燒如彼夥然切爲矜惻嚴飭道帥臣應施恤典外拔例顧恤期於斯速結構奠居以其形止報來草記事卽令廟堂行會
정조 23년
以朴基正囚單子判付內放送付過還任爲良如敎
정조 23년
以吏曹判書李時秀上疏傳于朴基正曰揄揚闡明之道豈待卿言凡義理各有微顯卿疏可謂未曉微處勿辭行公
정조 23년
以黃兵使鄭學畊啓本騎步兵價布上納而豐川府使李民秀愆限上納其罪狀令攸司稟處事傳于兪漢寧曰此時該道民事又豈可以微事守令使之一刻曠官乎爲先推考而狀聞格式先請罷黜然後請令攸司稟處則此狀啓只言稟處不但違格年前申明之禁尤何如乎當該帥臣出自別軍職而今番勅行該道擧行之駭然不能以一事彈壓甚至尋常擧行駭然如許該兵使所當嚴處而守令旣爲民弊分揀迎送則一也姑先越俸五等狀啓還下送當該捧納承旨遞差此後莫或更犯之意申加嚴飭該道
정조 23년
以刑曹坐不坐單子傳于兪漢寧曰詞訟劇地委屬可悶在外參議許遞前望單子入之待下批待開門牌招察任
정조 23년
刑曹參議前望單子入之金啓洛落點
정조 23년
以漢城府坐不坐單子傳于金熙朝曰都民苦樂在於刑漢司連五日不坐則該房例爲措語請罪而該房無一言捧入政院故事一該房欲毁劃乎當該承旨禁推
정조 23년
金熙朝啓曰當該承旨禁推事命下矣同副承旨朴基正依定式遞差傳旨捧入之意敢啓傳曰知道
정조 23년
金熙朝啓曰臣與同副承旨朴基正伴直矣纔已禁推出去伴直無人右副承旨兪漢寧卽爲牌招入直何如傳曰允
정조 23년
兪漢寧以吏曹言啓曰刑曹草記因先蠶壇摘奸史官書啓壇享行禮時諸執事纔行再拜引儀遽唱平身只再拜而止事傳曰臺監拿問嚴勘當該諸執事亦爲拿處引儀爲先令該曹嚴繩草記享所凡事若有失儀獻官例皆草記而何敢掩置乎藉或不知不知亦罪當該獻官等爲先從重推考事命下矣當該引儀李義勝係是兼引儀移送義禁府處之事批旨內該曹云者吏曹之謂也分付吏曹嚴勘草記可也事命下矣享所行禮何等敬謹而徑唱平身以致節次之違錯誠極可駭兼通禮院引儀李義勝爲先罷職令該曹拿問嚴勘何如傳曰允
정조 23년
兪漢寧以兵曹言啓曰傳曰每都政旣命諸道修啓則其所振淹豈可一番塞責而已乎京畿前伐登萬戶安舜命湖西前僉正柳鎭曄年皆七十歲內外登科四十年內外諸道中軍中作窠陞品差送湖南前中軍鄭宅柱以已行副正器正年六十九登科三十四年而在於未經內將秩同道前僉使李成龍年與登科各加十年於宅柱嶺南前縣監徐命國年與登科亦相似各人皆於今政相當職收用使之上來肅命其中如不可强起者亦令道臣具由報曹事命下矣關問該道則慶尙監司申耆移文內蔚山居五衛將徐命國老病添劇萬無上來肅命之勢云改差何如傳曰允
정조 23년
兪漢寧以訓鍊都監言啓曰本局局別將張重吉身病甚重勢難察任改差何如傳曰允
정조 23년
兪漢寧以義禁府言啓曰保放罪人權坪病勢今已向差還囚捧供之意敢啓傳曰知道
정조 23년
兪漢寧以義禁府言啓曰保放罪人權琇朴瑞源還囚捧供之意敢啓傳曰知道
정조 23년
禁府啓目靖陵獻官權坪原情云云傳旨內辭緣泛稱遲晩所當請刑是白乎矣曾經侍從勿爲請刑載在通編議處何如判付啓在鄕外淹病者忽以受名帖齋宿而稱托不參樣爽實措語草記者其時該堂事萬萬駭然若知祀典所重則慢不致察乃至於此乎此囚段卽爲放送爲旀當該吏曹堂上卽爲拿問嚴問捧口招以聞爲旀口招坐起次堂例不得擧行未肅拜判義禁待開門牌招使之開坐爲良如敎又啓目先蠶祭典祀官崔雲翰大祝尹益烈祝史尹光心齋郞李是釬協律郞李昌杰等原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處爲白乎旀崔雲翰尹光心李是釬李昌杰等段竝只刑推得情何如判付啓竝只公罪區別功議勘放後草記爲有矣照律段竝令行公次堂擧行爲良如敎又啓目先蠶壇祭監監察許栮原情云云傳旨內辭緣泛稱遲晩刑推得情何如判付啓嚴加照律以聞爲良如敎又啓目安州前牧使朴瑞源鐵山前府使權琇等原情云云問目內辭緣泛稱遲晩所當請刑是白乎矣曾經侍從宣傳官勿爲請刑載在大典通編竝只議處何如啓朴瑞源段所謂座首之私自捧賂屢易勅監旣曰不能致察奸情云爾則他罪之外此一款尤難容貸出自侍從甘犯朝禁如許守令若不繩以重律何以懲他乎爲先以不畏法冒犯委折嚴問捧口招以聞爲有矣近來守令之不知廟堂久矣不知廟堂是不知朝廷也前禁勿論新飭何如而聽若不聞不動一髮置堂陛焉用乎此囚段除枷杻爲先移囚東間若或抵賴於口招之時其所嚴處焉逭加倍之律以此添問目取招爲旀權琇段罪在微眚則奔喪未久之人混請勘處道臣事非矣今見所供別無深罪之端以公罪區別功議勘放使之歸葬爲良如敎
정조 23년
兪漢寧以義禁府言啓曰時囚罪人權坪原情公事判付內此囚卽爲放送當該吏曹堂上卽爲拿問嚴問捧口招以聞事命下矣權坪卽爲放送而當該前參議尹行元今方待命拿囚之意敢啓傳曰知道
정조 23년
兪漢寧以義禁府言啓曰時囚罪人朴瑞源依判付除枷杻移囚東間之意敢啓傳曰知道
정조 23년
領府事金憙疏曰伏以臣以屛伏鄕里之蹤濫叨都提擧之任者凡幾遭矣每被體諒旋獲卸解區區微分竊自爲幸玆於千萬夢寐之外又有太常御營兼管之命臣之惝怳悚恧尤當如何顧臣情踪前後一般則陳章丐免寧容少緩而狗馬賤疾屢朔沈淹今始自力略控衷懇伏乞聖明曲垂諒察亟遞臣不敢當之任仍治臣瀆擾之罪以肅朝綱以安私分千萬幸甚臣無任云云答曰省疏具悉卿懇章來憑審近日勝節欣瀉無已兼管御營太常異於閑司不可不體諒兩任今姑勉副卿須安心調理竢少間卽爲上來仍傳曰此批答令道內兼史傳諭事下諭道臣
정조 23년
咸鏡監司具㢞疏曰伏以臣卽一儱侗之庸品耳雖試之百執事之列無一近似而乃反擢置崇高之班歷揚華膴之地便若炎鑪之不遺頑鐵濡水之竝容細鱗雖以聖明汎愛之仁不廢葑菲每念微身過福之災若隕淵谷忽於千萬夢想之外又伏承北臬新除之命臣尤震凜惶媿靡所容措噫方岳之任夫孰非重而至於關北一路卽周之豳岐漢之豐沛也一自開拓累百年之後獨按邊陲數千里之壃與彼地相隔直一衣帶水而已安不忘危朝夕待警勵强悍鼓勇敢修城池繕甲兵使之親上死長壯武備而衛邊塞卽藩臣之責也古人所謂長轡遠馭與豪傑之士而責封壃之臣者卽以邊維之重也何嘗以寧謐而忽之哉今雖昇平日久九重無北顧之憂不宜推轂於一書生視以等閒之區也決矣況本道處窮遠而地瘠薄雜穀充腸狗皮代絮人民之生理蕭然播藝之法斂獲之規不竝南方雨暘霜雪之間變穰爲歉每在於不虞何幸數年稍登而若其屢豐之道亦在於人功之勤惰則當此講農理頒農書之時其所董飭田疇不但專在於守宰對揚勸懲宜責於方岳而乃以如臣疎迃容易委畀實有乖於我聖上務本恤民之政臣何敢不量而冒膺以負簡寄之重也哉日前特敎忽下催促肅命且値淸齋疏籲路阻黽勉叩謝廉愧都虧終不敢以副急一出恬若固有玆敢瀝盡肝血仰瀆崇嚴伏乞聖明諒臣匪飾之懇察臣不稱之實亟命遞改以重藩寄以靖私義千萬幸甚臣無任云云答曰省疏具悉卿其勿辭往欽哉
정조 23년
京畿監司李在學疏曰伏以景祿滋至玉候康復歡欣慶忭之忱中外惟均仍伏念臣以匪才冒叨是任居然再周歲而又踰月矣間以情病之難强屢上辭本而輒未蒙準許之恩因仍蹲據以至于今聖上所以不加之罪俾久於任者亶出責成之意顧臣平日報答之誠亦惟在於策礪駑鈍恪勤職事以圖一半分塵刹之效而才疎識短政拙心勞宵旰之聖念冞勤而不能盡承流之責民邑之衆弊轉痼而不能講蘇萎之方徒竊厚祿無所猷爲上而辜委畀之眷下而負殫竭之願每自點檢若隕淵谷及夫報瓜之後尤不容一向虛縻而客使入境公務旁午不遑言私强策奔奏今則事已告竣理難仍冒又於目下事有所惶悶者陵園奉審不可踰春節而今朔已强半矣事體莫重擧行甚急而臣之見職便屬已遞循例行部實非私分之所敢安且臣日前行役之際觸受風寒重得感冒素患痰眩之祟從以添發委倒呻囈症形甚苦時日之間無望自力以公以私惟有速卽變通而已此時瀆擾非不知萬萬惶悚而事勢迫急有不可曠日泯默玆敢略入文字仰干宸嚴伏乞聖明俯賜諒察將臣所帶藩任亟行鐫免仍令選部劃卽差代以爲及時擧行之地公私幸甚臣無任云云答曰省疏具悉卿其勿辭調理察任
정조 23년
己未三月十五日辰時上御便殿藥房入診入侍時藥房都提調李秉模提調金文淳副提調李晩秀假注書李弘謙記注官金錫泰編修官洪樂游一提學鄭民始一直提學徐龍輔原任直提學鄭大容原任直閣南公轍徐榮輔金祖淳檢校直閣沈象奎檢校待敎李存秀醫官康命吉柳光翼金孝儉李惟鑑李敬培李周憲朴春源玄必采丁希泰以次進伏訖秉模等曰夜來聖體調攝若何上曰比昨益有差勝之效矣仍敎命吉等曰湯劑更爲議定與否爾見何如今則停止似無妨矣命吉等曰今則諸節已皆減差湯劑姑停善爲調攝區區伏望矣上曰諸醫官所見皆然乎命吉等曰然矣上敎命吉曰他醫官皆令退去而爾獨留待可也秉模等曰王大妃殿調攝何如上曰差勝矣秉模等曰惠慶宮氣候何如上曰一樣矣上敎命吉曰醫書草本見在何處乎命吉曰置本院矣上曰當有弁卷之文矣仍敎秉模曰予在春邸時問寢侍湯之餘時時披閱醫書而東醫寶鑑編撰義例旣該且精最爲對症按方之要此書卽陽平君許浚承命編進而其時士人如鄭碏醫官如楊禮壽等諸人與其事編書之善中國人亦多稱之者可謂醫書中大方家也然猶或有疎略處其中緊入者亦有不入故予嘗傍考他方書而欲爲一番釐校添刪裒成一冊以備便覽者久而果未遂意矣近來首醫康命吉多年效勞於御藥且頗鍊熟於醫書故曾命就醫鑑中刪繁而採要古方中可合添錄者新方之曾有經驗者附入添載正其凡例簡其編數今已成書一開卷瞭如指掌比之醫鑑可謂靑出於藍其爲書簡而要非但有緊於內局取用亦必於鄕曲無醫之中不爲無助於單方救急之資此書之所由作亦出於聖人濟衆之餘意也日前取覽命其編曰濟衆新編方令鑄所印行矣醫鑑亦有故相李文忠序文此書則左相序以弁之好矣秉模曰此乃我聖上壽民濟衆之至意臣不勝欽誦之至臣素蔑文名不嫺於弁卷之作而篇名濟衆至義攸存雖以蕪陋之文臣若托名於此書則實是與有榮之事也臣何敢仰辭乎榮輔曰曾伏見國朝故事醫書編進之事亦必載之史策此可見事體之與他書尤重故也上曰然矣今日筵話使之詳載於日省錄及政院日記上曰日前扈衛廳印信事政院不爲微稟而直使本廳將校往傳者大違格例卿之無一言受置亦涉如何矣秉模曰臣於伊日伏承兼察之命本廳將校來傳印信故臣則初不知前例昧然奉受今承下敎萬萬惶悚矣上曰故例非國舅勳戚不得爲此任中間時原任大臣中分兼三廳矣丁酉後諸臣請竝革罷以其扈衛之名關係甚重故竝三廳合以爲一而故相徐忠憲地處無異勳舊故特除其後故相洪領府以近戚爲之今則無可爲者矣本廳無命召受印便是受符故扈衛大將有闕則政院以來納印信啓辭新除或兼察之命下則以印信傳授稟旨擧行格例卽然今乃初不啓稟承旨招致將校私自傳送豈非大段做錯乎問於承宣則近年謬例如此云而扈衛大將亦一將兵之任除遞之際豈可若是疎漏乎但大臣命招體貌不輕本廳無從事官之可以聽傳敎者故不知故例之如何而然矣此可一番詳考定式事也秉模曰臣觸處生疎莫重受印有此大錯謬筵退後謹當陳箚請譴矣上曰事在旣往不必深引矣此事申明舊式而已陳箚反涉張皇置之勿論也秉模曰今春各陵寢園所墓所奉審間因勅行未及爲之而京畿監司李在學以瓜期之已報不敢循例擧行云雖曰報瓜春序已晩使之及時奉審恐不可已故敢此仰達矣上曰依爲之出擧條命書榻敎曰王大妃殿進御香橘飮二貼製入命退諸臣以次退出
정조 23년
己未三月十五日未時上御便殿左承旨入侍時行左承旨金熙朝假注書李弘謙記注官金錫泰編修官洪樂游以次進伏訖上曰承旨自北邑遞歸後今始登筵矣承旨家兩老人今番輪症皆穩過福力大矣又敎曰近來本宮祭享果精潔爲之乎熙朝曰連有飭敎故不敢有未盡之處少無欠潔之事一如京中享儀矣上曰邑弊何如熙朝曰臣待罪後略干爲弊事隨與道臣相議蘇弊今則別無上煩之事矣上曰昨年年事何如熙朝曰本道自庚戌以後連豐近十歲兒不知歉年之說矣上曰誠極幸也又敎曰魚利則何如熙朝曰此則漸不如舊云矣命書傳敎曰春謁尙未爲之夙宵一念以此悚憫除非有關祀典與民事不敢爲酬應之計而大官之敬禮自別則敍用多日不卽勉出國體所在亦涉如何今日則別遣入侍史官先諭此意而卿旣以本事之收還決去就於其去也謂有所執及其入城必不肯徒然起身予之欲待春謁後一諭者自有四亭八當金秤稱出來加一分不得減一分不得之義理卽無論不收還與收還言下當卽出場先從如卿決去就者出而膺命不俟駕屨然後大義益明人志益定以是卿之棲屑客托有未暇顧聞於左相爲念民弊移住荒落廢舍云老人起居必不適宜須卽討得穩燠處居接更待敦召造朝事傳諭于沈判府事命退承史以次退去
정조 23년
行都承旨李晩秀坐行左承旨金熙朝坐右承旨未差左副承旨鄭尙愚坐直右副承旨兪漢寧坐同副承旨朴基正坐直注書柳台佐呈辭在外金啓溫仕假注書李弘謙仕直事變假注書任百禧仕
정조 23년
以江華留守洪明浩狀啓上疏上送事傳于朴基正曰捧納承旨推考還下送似此越俎之習嚴禁俾尊朝廷
정조 23년
鄭尙愚以成均館大司成意啓曰日製頉稟草記還宮後更稟事命下矣依下敎更稟之意敢啓傳曰春謁後人製三製更稟而春到記製講則自今日朝食堂至到記收捧日入來食堂者通同書啓去冬日次及二月朔四月朔日次上齋生亦依右例通同書啓而春秋左氏傳經筵吐待釐正斯速頒示新刻春秋本許其私印以爲應講可也
정조 23년
鄭尙愚以禮曹言啓曰卽接典牲署所報則近因牛疫之熾本署留養黑牛多有病傷在前如此之時或分授貢人使之移置喂養云今亦依此例爲之之意分付何如傳曰允
정조 23년
兪漢寧以備邊司言啓曰本司曹司有司堂上李書九時無職名令該曹口傳付軍職何如傳曰允
정조 23년
兵曹口傳政事護軍李書九
정조 23년
兪漢寧以義禁府言啓曰時囚罪人權琇原情公事判付內罪在微眚則奔喪未久之人混請勘處道臣事非矣今見所供別無深罪之端以公罪區別功議勘放使之歸葬事命下矣取考律文則大明律制書有違條有曰凡奉制書有所施行而違者杖一百矣權琇杖一百收贖而其十二代祖攀佐翼功臣云功減一等杖九十以公罪收贖放送之意敢啓傳曰知道
정조 23년
備邊司啓目粘連萬頃縣監李德鉉上疏批旨內令廟堂稟處事命下矣一觀此疏本則其一本縣貿米之還俱是京營邸吏輩從中立本取剩者也各衙門貿米條中限四五千石許以本價待年執錢或爲公家經用或移送他邑事也該邑穀多之弊旣如此貿米亦與元還有異量宜減數固無不可令道臣往復各該衙門或改作米分或移送他邑從便區處而如不得已則始爲待秋作錢爲白乎旀至於邸吏輩立本取剩之說誠極驚駭旣發於章奏有不可置而不論貿米時混錄修報之邑倅亦令本道査實現告從重論勘其一本縣有私備賑餘錢還名色而數十年來傳謄古紙循例磨勘而已元無斂散之事故多年子母之利徒作紙上之文當初十緡之受至爲半千之殖按簿考之以錢載錄者三千八百七十三兩無所指徵則其勢自歸於戶徵而口斂此又還弊之大者也取考本司所在該道私備穀成冊則該縣果有私備錢名色其數爲三千九百四十七兩而斂散停減一如還穀之例是白如乎當初設施未知何如而旣以錢條別錄於穀簿之末歲報京司則雖不可以錢還論是白乎乃民邑之弊旣如此設置本末虛錄委折令道臣詳細査實後年久難捧者量宜蕩減仍爲作穀添錄於私備穀其一本縣民戶一千九百八十一戶而應役軍保之實數僅爲六百五十餘戶軍保元額爲一千六百二十七名每有闕額輒患充代之無人他邑移來之數至於一百十四名當此歉歲民散之時元定軍額尙難充代則他邑移屬得不偏苦一從都案所在各還本處事也以元戶而較軍摠雖戶出一丁尙有近四百戶餘數就其中除班族鄕品等應頉之戶是白良置未必人人免役是乎則軍多戶小之弊該邑比他邑可謂差歇各邑之當初移送必出於勢不獲已而遽令還送徒致騷擾今姑置之其一本縣邑小而責應多民鮮而徭役重其所變通之道就隣近大邑另圖裒益相補之方本縣接界者卽是金堤也金堤之地方十八面今雖以一二面割出不足有無於彼郡也設疆分界自有舊制不可遽議分劃反貽他邑之弊此則置之何如判付啓依回啓施行爲旀名以邑倅爲邸吏輩立本取剩之不足甚至於換作公穀一人之逋徵及九族一戶之逃督遍四境厥弊厥事今旣登徹此而循例勘罪而止則其可曰國有法乎當該守令速捧現告施以虐民營私之律此邑如此他邑可推嚴飭道臣一體査實捧現告狀聞無敢稽忽爲良如敎
정조 23년
刑曹啓目幼學金觀淳旣是儒生爲名則其所處身固當謹愼而亦知夜禁法意之至嚴是去乙怙勢蔑法夜率奴婢作挐閭家捽曳寡女者已極悖惡兺不喩況又被捉於夜巡也不有嚴畏之心反生豪橫之習三名巡卒無難亂打至於昏倒之境則乘時逃避者尤係罔赦是如乎旣已箇箇自服自臣曹照律重勘何如判付啓往古來今以儒爲名者夜入閭家毆打寡女路遇邏騎作黨行惡可謂初聞之事其爲辱家聲玷賢關所關誠有不細是置合施何律可湔其恥所謂輸款無異呑吐亦非一時過飮酒盃無知妄作之致金觀淳段分付成均館勿齒於儒一邊爲旀供招草草除尋常嚴問照律以聞爲良如敎
정조 23년
禁府啓目兼引儀李義勝原情云云傳旨內辭緣泛稱遲晩刑推得情何如判付啓除刑推嚴加勘律以聞爲良如敎又照目祭監監察許栮矣傳旨內先蠶壇享所就位行禮時執禮則唱四拜笏記而諸執事纔行再拜引儀遽唱平身行禮只再拜而止旣不能先事檢飭亦未免混同行禮致此失措拿問嚴勘罪杖一百收贖告身盡行追奪私罪奉敎依允功減一等爲良如敎
정조 23년
禁府照目前兼引儀李義勝矣傳旨內壇享行禮時諸執事纔行再拜遽唱平身只再拜而止享所行禮何等敬謹而徑唱平身以致節次之違錯誠極可駭拿問嚴勘罪杖一百收贖告身盡行追奪私罪奉敎依允功減一等爲良如敎又啓目安州前牧使朴瑞源口招云云判付內辭意發問目反覆盤詰則差任捧賂一款稱以見欺於奸鄕漫漶爲說終不直陳究厥所爲誠極痛駭所當請刑是白乎矣旣有嚴問捧口招以聞之命上裁何如判付啓不知亦罪而或與身犯稍間爲先嚴加照律以聞爲良如敎又啓目吏曹前參議尹行元口招云云判付內辭意發問目嚴問則其所納供專事漫漶泛稱遲晩所當請刑是白乎矣曾經侍從勿爲請刑載在大典通編且有嚴問捧口招以聞之命上裁何如判付啓祀典所重何等敬謹處而無論事勢之如何何敢諉罪於下吏乎削職放送爲良如敎
정조 23년
兪漢寧以義禁府言啓曰時囚罪人崔雲翰尹益烈尹光心李是釬李昌杰等原情公事判付內竝以公罪區別功議勘放後草記事命下矣崔雲翰尹益烈尹光心李是釬李昌杰等傳旨內享所行禮時執禮則唱四拜笏記而引儀遽唱平身只應唱聲再拜卽止亦涉不審竝拿處罪取考律文則大明律不應爲條有曰凡不應得爲而爲之事理重者杖八十矣崔雲翰尹益烈尹光心李是釬李昌杰等各杖八十收贖而尹光心十四代祖坤佐理功臣慶恩府院君異姓四寸親云功議各減一等杖六十尹益烈八代祖斗壽光國功臣李是釬七代祖尙毅扈聖原從功臣李昌杰十六代祖得桓開國功臣云竝功減一等各杖七十崔雲翰無功議云杖八十竝以公罪收贖放送之意敢啓傳曰知道
정조 23년
咸鏡監司具㢞疏曰伏以臣之父母墳山在於長湍地而封塋之衰草已宿松梓之日月且易念臣孤露之情自不禁攀慕悲號之痛而今將蒙恩北出地非過路望切歷省益切霜露之感玆敢猥陳悲苦之私伏乞特許往來於未辭陛之前裨伸至情千萬幸甚臣無任云云答曰省疏具悉卿其依所請往省
정조 23년
獻納趙萬元疏曰伏以臣前罪未勘縮訟愆不敢以諫官自居而忠憤所激不避憯越玆敢沬血仰籲於天地父母之前惟聖明垂察焉臣卽伏見傳敎下者有出置罪人鄭妻全宥之命殿下何爲此萬萬非常之擧乎噫明義一部卽今世一副當義理也殿下之扶綱一世卽此也群下之藉手北面亦此也懼亂賊於天下後世者亦莫非此則莫嚴者此書而此書之中逆魁禍首卽鄭妻是也其千妖萬惡濟以逆子凶肚譸張煽動至使宗社幾危倫綱幾墜言念及此髮先豎而膽猶寒只緣群下不誠無狀未遂沐浴之義尙稽罄甸之誅凡今日大小臣民腐心痛骨如不欲生者此也全宥二字其何可擬議於此等之元惡大憝乎殿下雖以今日宥釋仰體先王之志爲敎而惟彼鄭妻得罪於宗社則非但殿下之罪人實我先大王之罪人也斷以大義夬施常刑亦所以仰體先志之道也以殿下明達豈不裁量於恩法輕重之際而有此千萬過中之擧乎臣旣僻處海曲晩接小報宜卽進參於大庭齊籲之列而臣母之病重經輪疾數朔進退之餘近添泄痢之症度數頻數眞元大脫刀圭無效轉側須人至情所在不忍離捨玆敢縣道陳章疾聲仰請伏乞聖明亟收成命夬允三司之請以洩神人之憤仍治臣未參庭籲之罪鐫削臣職以肅朝綱以便救護千萬幸甚臣無任云云答曰省疏具悉爾其勿辭救護
정조 23년
己未三月十六日午時上御便殿都承旨入侍時行都承旨李晩秀假注書李弘謙記注官金景煥編修官洪樂游以次進伏訖晩秀曰夜來聖體調攝若何上曰今日益勝而但寢睡之際煩熱之氣猶未快愈必是隱熱留住而然涼劑似有效矣又敎曰儒生到記科當於展謁後爲之自今日限展謁前到記收置以待下敎可也晩秀曰俄以校役事抄啓文臣使之入來而只金羲淳一人來待矣上曰金近淳申絢李勉昇皆卽入來之意言及也賤臣承命出傳上命書榻敎曰三司中在校役人本職許遞又命書榻敎曰明日藥房問安勿爲之命退承史以次退出
정조 23년
行都承旨李晩秀坐行左承旨金熙朝坐直行右承旨李勉兢牌不進左副承旨鄭尙愚坐右副承旨兪漢寧坐直同副承旨朴基正坐注書柳台佐在外金啓溫仕直假注書李弘謙仕事變假注書任百禧仕
정조 23년
傳于李晩秀曰承旨前望單子入之待下批牌招察任
정조 23년
兪漢寧啓曰摠戎使金持默卒逝矣將兵之任不可一刻無摠察之人何以爲之敢稟傳曰御營大將兼察
정조 23년
兪漢寧以都摠府言啓曰副摠管李得濟以武臣堂上朔試射試官慕華館晝仕出去之意敢啓傳曰知道
정조 23년
兪漢寧以備邊司言啓曰卽見平安監司韓用龜狀啓則枚擧楚山府使宋祥濂牒呈以爲本府應分折米爲三萬七千餘石火稅白徵充給次留庫加分爲四千石而所受還戶僅爲二千七百戶每戶分給殆近十六石一年所收不能當應納之還若不趁今釐弊不出十年勢必空邑而後已先以火田徵稅充報次加分四千石仍作留條只以耗條四百石取用於元還耗條中而四千石就分條差少處量宜移分取耗添錄補彼該府割用元穀之數則行之幾年可救是弊請令廟堂稟旨分付爲辭矣該府還穀之前後作錢以減其數者非不多矣而些少作錢之數不能當許多歲增之耗又有此移錄之請矣第念內地各邑之分多留少在在皆然則四千石換錄雖曰無多一邑之疾未必因此快祛他邑之民適足分受其弊未知其爲得計今姑置之各鎭給代米歲不下五六千石雖非本邑所在之鎭就其附近多數分排於本邑歲以爲常則不出多年似有減糴之效而非比此移錄牽補之政以各鎭言之本邑道里稍似便近而邑鎭之間勢不相抗所謂受去者例多有名無實若劃鄰邑之穀如有不實之弊則自當不受而論報巡營不害爲相濟之道以此分付如或有不便之端使之報本司後稟處狀啓中只當以令廟堂稟處爲辭而請令廟堂云云乃是廟堂覆啓之辭有違狀聞之體該道臣推考何如傳曰允
정조 23년
兪漢寧以武臣堂上祿試射試官言啓曰今日試射時五衛將朴宗撤禁衛營千摠李潤春折衝安俊建俱未滿四中竝依承傳罷職何如傳曰何如偸畫今番則推考可也
정조 23년
禁府照目安州前牧使朴瑞源矣本邑刷馬都監之任乃是自來厭避之窠而若當勅行則其所逋負殆過千金故人皆百計圖免今番段其所差任一委奸鄕朝差夕改惟意操縱前後捧賂至於六百兩之多淸川江橋梁木斫取於私養山而吏校之憑藉作弊不一其端兺不喩尙不以本價出給於山主怨聲載路爲先罷黜其罪狀令該府拿問勘處爲白乎旀口招公事判付內不知亦罪而或與身犯稍間爲先嚴加照律以聞罪杖九十收贖告身盡行追奪徒二年半定配私罪奉敎依允爲旀功減一等爲良如敎
정조 23년
兪漢寧以義禁府言啓曰罪人朴瑞源杖九十收贖告身盡行追奪徒二年半定配照律公事判付內依允功減一等事命下矣朴瑞源功減一等杖八十收贖告身盡行追奪江原道旌善郡好善驛徒二年定配而以狀啓及判付內辭意具罪目依例發遣府羅將押送配所何如傳曰允
정조 23년
己未三月十七日辰時上御便殿都承旨入侍時行都承旨李晩秀假注書李弘謙記注官金景煥承膺祚以次進伏訖上曰校準之役幾何爲之乎晩秀曰姑未盡爲矣上曰醫書目錄甚煩瑣元總目外細目錄務從簡要好矣醫書校準醫官使之招入鑄所而文臣中如有糟粕於醫書者亦同爲考準好矣晩秀曰文臣中未聞其人矣上命書榻敎曰王大妃殿進御加減正氣散一貼煎入又命書榻敎曰中宮殿進御人蔘一錢重粟米飮一貼煎入晩秀曰昨日本館三日製頉稟草記批旨去冬日次及二月朔四月朔日次上齋生依春到記例通同書啓事有命而去十二月朔殿講已行於昨冬其時雖無入格之人今又追設則或近疊行故敢此仰達矣上曰昨冬殿講旣闕榜竝與上齋生更試爲好以此知委可也出擧條命退承史以次退出
정조 23년
行都承旨閔台爀坐行左承旨金熙朝坐右承旨金翰東在外左副承旨鄭尙愚坐直右副承旨兪漢寧坐同副承旨朴基正坐直注書柳台佐在外金啓溫鑄字所直假注書李允謙仕直事變假注書任百禧仕
정조 23년
藥房都提調李秉模提調金文淳副提調李晩秀啓曰伏未審日間聖體調攝若何寢睡水剌之節亦何如膈候諸節差勝後快臻常度乎臣等率諸御醫趁早入診詳察聖候爲宜臣等不任區區伏慮敢來問安竝此仰稟答曰知道
정조 23년
兪漢寧啓曰來二十一日朝參日次矣敢稟傳曰停
정조 23년
閔台爀啓曰來二十一日輪對日次云矣敢稟傳曰停
정조 23년
金熙朝啓曰行右承旨李勉兢今日不爲仕進卽爲牌招何如傳曰允
정조 23년
金熙朝啓曰假注書李弘謙身病猝重勢難察職今姑改差何如傳曰允前假注書李允謙仍察廳任
정조 23년
以摠戎使望筒傳于兪漢寧曰前望單子入之
정조 23년
承旨前望單子入之閔台爀金熙朝落點
정조 23년
傳于朴基正曰坐直承旨入侍
정조 23년
閔台爀啓曰新除授右承旨金翰東時在慶尙道安東地斯速乘馹上來事下諭何如傳曰允
정조 23년
傳于朴基正曰承旨房仍
정조 23년
以訓鍊都監習陣單子傳于兪漢寧曰再明日爲之
정조 23년
兪漢寧以都摠府言啓曰今日入直內三廳武兼禁軍及軍兵等當爲中日習射而停朝市相値不得爲之之意敢啓傳曰知道
정조 23년
朴基正以兵曹言啓曰卽接西道參軍柳光濂牒報則訓鍊都監所授肅靖門西邊第七城廊近處體城三間許今日頹仆云令繕工監把子圍排分授軍門急速修築而把守軍兵亦令該軍門量宜定送限改築間嚴加守直之意分付何如傳曰允
정조 23년
朴基正以訓鍊都監言啓曰都城本局分授肅靖門西邊第七城廊近處體城三間許頹圮處令該軍門卽速修築把守軍兵量宜定送事自兵曹草記矣自今日爲始砲手二十名將校一人率領限改築間輪回守直之意敢啓傳曰知道
정조 23년
己未三月十八日辰時上御便殿藥房入診入侍時藥房都提調李秉模提調金文淳副提調李晩秀假注書李弘謙記注官金錫泰承膺祚一提學鄭民始一直提學徐龍輔原任直閣南公轍檢校直閣沈象奎檢校待敎李存秀以次進伏訖秉模等曰日間聖體調攝若何上曰諸節今已快復而間或有熱氣矣秉模等曰醫官入診更議當進之湯劑以進好矣上曰藥則無論溫涼俱難而今則旣向差不必進湯劑矣秉模等曰湯劑則雖停止而治痰之屬如薑瀝丸間間進御則似好矣秉模等曰王大妃殿調攝氣候何如上曰感候差勝矣秉模等曰惠慶宮氣候何如上曰一樣矣敎秉模曰卿見前右相附奏草乎秉模曰未及見之矣上曰辭意甚勁切矣上命書榻敎曰王大妃殿進御香橘茶三貼製入又命書榻敎曰中宮殿進御人蔘一錢重粟米飮一貼煎入又命書榻敎曰內殿患候差勝藥房內閣政院問安勿爲之醫官醫女直宿亦勿爲之又命書榻敎曰都承旨許遞秉模曰江原監司尹弼秉以今年鬱陵島搜討越松萬戶爲當次而採蔘節目中只有營將行採蔘軍入送之語萬戶行則不爲擧論有難擅便之意報本司矣此事恐或有弊而無益故此後採蔘之多寡蔘軍之苦樂民弊之有無使之論理報來矣卽見其所報則枚擧江陵等五邑牒呈以爲採蔘軍定送始自乙卯而必以生長峽裏慣識蔘稏者江陵五名襄陽八名三陟十名平海四名蔚珍三名分定起送而皆托風濤之不慣間多謀避故抄擇時任掌輩之操縱索賂難保其必無及其候風津頭也稱以糧價收斂民間一名所得多至四五兩小爲二三兩採蔘則乙卯爲二兩八錢丁巳爲五兩六錢此在於採手之善不善則有難預料而今年搜討官越松萬戶雖爲當次依近例採蔘封進則以三陟營將替送何如爲辭矣目下蔘政實爲苟簡如使此蔘品良而採多則果是不可已之策而第其蔘品比陸蔘甚劣其勝於家蔘者幾希此後所採多少雖未可預料以兩次行所採觀之則足可推知而民弊已如此搜討則依前以營將萬戶按次擧行採蔘軍入送一款今姑置之似合事宜故敢此仰達矣上曰依爲之出擧條命退諸臣以次退出
정조 23년
己未三月十八日申時上御重熙堂坐直承旨入侍時同副承旨朴基正假注書李允謙記注官承膺祚金景煥以次進伏訖上曰右承旨何爲牌不進也基正曰以其親病之彌篤未敢承牌云矣命書傳敎曰右承旨許遞與未差之代前望單子入之待下批牌招察任又命書榻敎曰中宮殿進御人蔘一錢重粟米飮一貼更爲煎入仍命退承史以次退出
정조 23년
行都承旨閔台爀式暇行左承旨金熙朝坐右承旨金翰東在外左副承旨鄭尙愚坐右副承旨兪漢寧坐直同副承旨朴基正坐直注書柳台佐在外金啓溫仕假注書李允謙仕直事變假注書未差
정조 23년
傳于鄭尙愚曰禮房承旨入侍
정조 23년
兪漢寧啓曰事變假注書任百禧身病猝重勢難察任今姑改差何如傳曰允
정조 23년
以楊州幼學安聖鐸應旨農書冊子傳于鄭尙愚曰此儒所陳間多可取文辭亦頗理到左相招問後論理草記回啓
정조 23년
長陵植木書啓判付內植木役事之告竣而株數夥然卿等董飭之效可嘉卿是卿家之人都廳亦以其家之人眼同句管於本陵樹藝之役在卿等必與幸更觀秋植木當有下敎而牌將等爲先木二疋布一疋式京軍中效勞者抄出使役日字以木疋米斗分等賞給陵軍之效勞者抄出施賞後草記爲良如敎
정조 23년
兪漢寧以兵曹言啓曰明日文臣朔試射試官行護軍李祖承宋鍈俱有身病勢難追去云試官望更爲擬入之意敢啓傳曰知道
정조 23년
兪漢寧以備邊司言啓曰濟州近因連豐穀賤如土云故及此收聚儲之官庫以作不虞之備而儲穀數爻使之狀聞之意筵稟行會矣卽見該牧使曺命楫狀啓則以爲本島以關防重地初無軍糧之留意者已是邊情之疎虞本州各庫有五十同及利木逐年取殖者誠一痼弊甲寅牧使臣沈樂洙待豐作穀之意狀請蒙允矣今則年事稍稔民力少紓其中三十同輕價折定先備皮穀二千五百石戶庫工庫留在之物換取皮穀六百四十六石又以他條拮据者皮穀四百八十四石零甲寅舊還中隨便許納者皮穀二千三石零米九百九十五石零爲先儲留次次加備三邑賑庫司倉會付原還折米爲一萬七千六百二十三石零補民庫會外米五千四百八十二石零堅守半留之法而但以瘴濕之地穀有腐傷之慮次第改色用舊蓄新補民司倉穀折米九千七百三十五石零以盡分取耗賑倉折米一萬三千三百七十石零半留半分則巡還種糧綽綽有裕餘在半留折米及向所儲留之穀竝爲計之合米皮穀爲一萬三千四百三十二石零今方鳩聚材瓦內外倉舍亟期造成堅束藏置民無勒受之弊庫有恒留之穀請令廟堂稟旨分付矣今以時在穀數通計分留留爲一萬三千四百餘石分爲一萬六千四百餘石若能嚴其典守完其倉舍俾無腐傷與虛留之弊則雖値如干歉荒之歲可以有恃依此施行之意分付嗣後勤慢重溟雖曰杳邈觀於來頭其所立判反有易於陸邑以此意一體嚴飭何如傳曰允